Aya yeǧǧa tilawin ur bɣint ara ad yeqqim umsekrak d cḥani ger wegdud Azzayri imi nutni d atmaten tturebban-d, meqqren-d deg yirebbi n yiwet n tmurt, tag-i d Lezzayer ,imi ɣer tifrat n lgirra sebgnent-d asirem-nsent d lfarḥ , am nutenti am yimjuhad ɣer Lezzayer ad ruḥent imi d ayen ad yeffeɣ uɛdaw si tmurt n Lezzayer , asirem-agi-nsent d ayen yellan daɣen deg usefru wis (76) . Sarament ad d-tuɣal tmurt ɣer laṣel-is deg-s ad kfun wurfan ad d- yuɣal sser ɣur-s , ad tt-ṭṭfen warraw n leḥlal ladɣa ad tt-xedmen seg wul yeṣfan ad tt-rren teǧǧuǧeg , agdud ad yesɛu izarfan : ‟D ṣṣeḥ a yessi ḥemdu Llah imi tufam kunwi meqqar talwit, teɣram, tesnem,mačči am nekkni zikˮ.p 89.